Hydro Splash Sprinkler Jump Rope - Bestway - Babyshop
https://www.babyshop.se/hydro-splash-sprinkler-jump-rope/p/341494 341494 Hydro Splash Sprinkler Jump Rope https://www.babyshop.com/images/728519/nostotracking.jpg 249,0 249,0 SEK InStock Bestway /Toys/Water toys/Kids Swimming Pools 2020-05-20 unisex Hydro Splash sprinkler jump rope by Bestway. Rusland hét program met opkikkers gehad | Netwerk24
Rusland hét program met opkikkers gehad
Die wêreldagentskap teen verbode middels in sport (Wada) sê hulle het ’n databasis bekom wat bevestig dat die McLaren-verslag, wat bevind het dat meer as 1 000 Russiese sportlui voordeel getrek het uit ’n staatsgesteunde opkikkerprogram tussen 2012 en 2015, inderdaad akkuraat is.
Craig Reedie, Wada se president.Foto: Getty Images
Die verslag het daartoe gelei dat Rusland se atlete verbied is om aan die 2016- Olimpiese Spele in Rio de Janeiro deel te neem en het die meeste van die land se atlete ook uit die Internasionale Vereniging van Atletiekfederasies (IAAF) se Wêreldkampioenskap van 2017 in Londen gehou. Net sommige atlete wat genoegsame bewys kon lewer dat hulle nie voordeel uit die program getrek het nie, is wel toegelaat om as neutrale atlete in Londen deel te neem.
Rusland hou steeds hul asem op oor of hulle in Februarie aan die 2018-Winterspele in Pjongjang in Suid-Korea sal mag deelneem.
Volgens Wada is hulle nog besig om die inligting van die databasis te ontleed, maar dat dit ook aan die Internasionale Olimpiese Komitee (IOK) gegee sal word in verband met twee aparte ondersoeke oor die gebruik van verbode middels in Rusland.
Die databasis bevat onder meer inligting van toetse wat tussen 2012 en 2015 in die Moskou-laboratorium uitgevoer is.
Wada sê in ’n verklaring deur die nuwe inligting met die McLaren-verslag te vergelyk, het dit hul bevindinge bevestig wat in Desember 2016 gemaak is.
“Wada staan by die bevindinge van die onafhanklike agentskap se McLaren-ondersoek,” sê Craig Reedie, Wada-president.
“Die nuwe inligting bevestig die vorige inligting en vereis dat Russiese owerhede in die openbaar die uitkoms aanvaar sodat ons almal vorentoe kan beweeg om die publiek se vertroue te herwin en ook selfvertroue in Russiese sport terug te sit.”
Wada se raadslede sal Woensdag en Donderdag in Suid-Korea vergader, en die IOK sal op 5 Desember ’n besluit oor Rusland se deelname aan die 2018-Winterspele afhandel.
Die kans is egter goed dat die Russe steeds verbied sal word om deel te neem. – Reuters
Meer oor: Atletiek | Verbode Middels | Iaaf | Iok | Wada | Rusland
Opkikker-waghond rig visier op China
Russe mor oor ‘gebrek aan erkenning’
Rusland, IOK ‘wil nie pa staan nie’
Opkikkers: Klagte teen 95 Russe laat vaar